சென்னை : தாம்பரம் இந்திய விமானப்படை ஒப்பந்ததாரர்கள் தங்களுக்கு வழங்க வேண்டிய நிலுவை தொகை ரூ.15 கோடியை உடனே வழங்க கோரி கிழக்கு தாம்பரத்தில் விமானப்படை தளத்தின் நுழைவு வாயில் முன்பு நேற்று திடீர் போராட்டம் நடத்தினர். இதனால் அப்பகுதியில் பரபரப்பு ஏற்பட்டது. இந்தியா முழுவதும் விமான படையில் 8 ஆயிரம் ஒப்பந்ததாரர்கள் ஒப்பந்த அடிப்படையில் கட்டிட வேலை, பிளம்பிங், கழிவுநீர் எடுத்தல், தண்ணீர் வழங்குதல், எலக்ட்ரிக் உள்ளிட்ட அனைத்து பணிகளையும் செய்து வருகின்றனர். கடந்த 6 மாத காலமாக ஒப்பந்ததாரர்களுக்கு ரூ.1600 கோடி தொகை வழங்காமல் நிலுவையில் இருந்தது.